জেলায় জেলায় পরিকাঠামো তৈরি, ডাক্তার নেই। এই শূন্যস্থান পূরণে বেসরকারি চিকিত্‍সকদের কাজে লাগাতে উদ্যোগী হয় রাজ্য। ৮ই ডিসেম্বর নির্দেশিকায় বলা হয়, সরকারি হাসপাতালের আউটডোরে রোগী দেখার পারিশ্রমিক হিসেবে ঘণ্টা পিছু সাম্মানিক পাবেন বেসরকারি চিকিত্‍সকরা। MMBS ডিগ্রিধারী  চিকিত্সক হলে সাম্মানিক ঘণ্টায় ৮০০ টাকা। ১০ বছরের কম অভিজ্ঞতার পোস্ট গ্র্যাজুয়েট ডিগ্রিধারী বিশেষজ্ঞ চিকিত্সকদের সান্মানিক ঘণ্টায় ১০০০ টাকা। বিশেষজ্ঞ চিকিত্‍সকের অভিজ্ঞতা ১০ বছরের বেশি হলে সাম্মানিক ঘণ্টায় ১৫০০ টাকা। প্রতিদিন সর্বোচ্চ ৬ ঘণ্টা ডিউটি করতে পারবেন ইচ্ছুক প্রাইভেট চিকিত্সকরা। আবেদনের সময়সীমা ছিল ১০ জানুয়ারি। আবেদন করেছেন মাত্র ৫০২ জন। তারও অধিকাংশ শহরে। প্রয়োজনের তুলনায় যত্‍সামান্ন। এই ব্যর্থতার দায় কার? কম আবেদন জমা পড়ার কারণ খতিয়ে দেখা হচ্ছে বলে দায় সেরেছেন রাজ্যের স্বাস্থ্য কর্তারা।